Diari Oficial de la Generalitat Valenciana


Sumari del DOGV 5703, del 14-02-2008 (2008/1115)

Informació pública del Projecte de Reparcel·lació Forçosa de la Unitat d'Execució Eduardo Dato de València.
-----------------------------------------------------------------------------------------------------------

### Dades del document

Número de DOGV
:   5703

Data del DOGV
:   14-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1115


Data del document
:   25-01-2008

Organisme emissor
:   Proara Ciudad, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del Projecte de Reparcel·lació Forçosa de la Unitat d'Execució Eduardo Dato de València. [2008/1115]  
Mitjançant este edicte li fem saber que la mercantil Proara Ciudad, SL, en la seua condició d'urbanitzador de la unitat d'execució Eduardo Dato a l'illa delimitada pels carrers Eduardo Dato, en projecte A, avinguda Real de Madrid i en projecte B, de València, ha aprovat provisionalment per acord del Ple de l'Ajuntament de València, de data 24 de setembre de 2004, i definitivament, per Resolució del conseller de Territori i Habitatge, de data 3 de març de 2006, ha presentat davant de l'Ajuntament de València el Projecte de Reparcel·lació Forçosa de la Unitat d'Execució Eduardo Dato.  
Als efectes previstos en l'article 416 del Reglament d'Ordenació i Gestió Territorial i Urbanística Valenciana (ROGTU), s'ha dipositat una còpia de la documentació a la notària de Vicente Tomás Bernat i Federico Ortells Pérez, per a la seua protocol·lització i exposició pública.  
Prèviament a la publicació del present edicte s'ha remés la corresponent notificació als interessats, en compliment del que establix l'article 416 del ROGTU.   
Dins del termini d'un mes a partir de l'endemà de la publicació d'este anunci en el Diari Oficial de la Comunitat Valenciana, podran comparéixer a la dita notaria sítiaa la plaça Porta de la Mar, número 6 (entrada per c/ General Palanca, baix 5), de matí, de dilluns a divendres, de 09.00 a 14.00 hores, i de vesprada de dilluns a dijous, de 17.00 a 19.00 hores, o a l'Ajuntament de València, Servici de Gestió Urbanística, Secció Reparcel·lacions, avinguda d'Aragó, número 35, planta 4ª, de dilluns a divendres, de 09.00 a 14.00 hores, a fi de consultar la documentació o obtindre costa seua, còpia total o parcial de l'acta, de conformitat amb el que disposa l'article 134 de la Llei Urbanística Valenciana (LUV), i presentar-hi al·legacions.  
De conformitat amb el que disposa l'article 174.7 i 8 LUV, durant l'exposició al públic de la reparcel·lació, a fi d'evitar el proindivís, les persones interessades, podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
De conformitat amb el que preveu l'article 172.3 LUV, els propietaris de terrenys inclosos en l'actuació que no hagueren aportat la documentació amb anterioritat, hauran d'aportar dins del mateix termini, fotocòpia del títol de propietat i declarar les situacions jurídiques que conega i afecten les seues finques, advertint-li que l'omissió, error o falsedat en estes declaracions no podrà afectar el resultat objectiu de la reparcel·lació, però si s'hi observara dol o negligència greu, podrà exigir-se la responsabilitat civil o penal que corresponga. L'urbanitzador podrà qualificar com de propietat desconeguda aquelles finques respecte de les quals el seu propietari no aporte títol i la seua titularitat no resulte acreditada per altres mitjans, de conformitat amb el que preveu l'article 402.7 ROGTU.  
Este edicte complix també la funció de notificació a l'efecte previst en l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, respecte als titulars desconeguts, de domicili desconegut o respecte aquells que intentada la notificació no s'haguera pogut practicar.  
València, 25 de gener de 2008.- Proara Ciudad, SL: José Luis García Ferrer.